Tullist d tawsit n tsekla n tesrit, tcuba tamacahut acu kan taḥkayt-is tcud үer tilawt, tettawi-d үef wayen yellan di tmetti. Akken id-yenna Muḥend Akli Salḥi : « Dtawsit n tsekla, talүa-ines dtawezllant, tullist temxalaf үef tmacahut acku ayen iүef d-tettawi yeqqen үer tudert n yal ass ; mačči am tmacahut, ittuqqet umakun d wayen ur nezmir ad yili di tilawt (am tteryel d waүzen, atg.). Rnu үer wannect-a, tullist, dtawsit yettilin s tira ; ma yella d tamacuht d tawsit n tmawit. Temxalaf diүen tullist үef wungal : tullist, d aḍris wezzilen mačči am uḍris n wungal. Di tullist, ur ittili ara aṭas n uglam d yiwenniten d yiwudam ; s umata deg ungal i ittili wayagi. »2.